**Kriteriji za vrednovanje u predmetu FIZIKA.**

U uvodu je nekoliko dijelova iz Upute za vrednovanje

„Kako bi se učenike potaklo na kontinuirani rad, dobro je da nastavnik i prije organizacije usmene ili pisane provjere traži da se na testovima jednostavnih **samoprovjera**(kvizovi izrađeni primjerice u Kahootu, Oodlu, Socrativeu, Google Formsu) ostvari određeni broj bodova kao preduvjet za pristup ispitu**. U slučaju korištenja alata za provjeru, nužno je prije provedbe provjere koristiti te iste alate u vrednovanju za i kao učenje kako bi se učenici upoznali s alatom i kako bi se smanjio utjecaj digitalnog okruženja na rezultate provjere.“ –iz Upute za vrednovanje**

„Nastavnik naknadno može od učenika zatražiti pojašnjenje riješenih zadataka ukoliko na temelju poznavanja rada učenika ima dvojbu oko autentičnosti rada. U virtualnim učionicama i upotrebom digitalnih alata također se može **ograničiti vrijeme rješavanja zadatka, kasnije se mogu od učenika tražiti pojašnjenja, a korištenjem baza zadataka praktički svaki učenik može imati svoju grupu**.“ – Iz upute za vrednovanje

„….ipak više vremena posvetiti razvijanju vještina kritičkoga promišljanja, rješavanju problema, izradi projekata, istraživanju, suradničkom radu i učenju i sl. Ističemo da su to i ciljevi **kurikularne reforme** (Škola za život) koja je od ove školske godine u svim našim školama. To uključuje onda i drugačije metode vrednovanja ostvarenosti odgojno-obrazovnih ishoda.“ – Iz Uputa za vrednovanje

„Učenici moraju biti svjesni odgovornosti prema sebi i svom znanju te ih trebamo odgajati tako da ne predaju uratke koje nisu posve samostalno izradili. Roditelji u tom smislu imaju veliku odgovornost i na njima je da učeniku pruže trajnu potporu u procesu rasta i svjesnosti za odgovorno ponašanje.“ – Iz Upute o vrednovanju

**Kako će biti kod nas?**

1. **Online kviz**

**U predmetu Fizika kontinuirano ćete rješavati online kvizove. Na taj način ćete dobiti povratnu informaciju o razini usvojenosti nastavnih sadržaja. Kao što smo već i počeli.**

 **Važno je biti samostalan u rješavanju jer ako se kviz koji u sebi ima numeričke zadatke riješi za 40 sekundi lako je pomisliti kako taj učenik nije bio iskren prema sebi ni prema meni.**

1. **Projekt**

**Osim online kvizova imati ćete zadatak i izraditi projekte.**

 **Projekti imaju ideju približiti fizikalne pojmove učenicima i povezati ih sa svakodnevnim životom. Projekt je vrsta istraživačke nastave i usmjerena je na vaše (učeničko) samostalno istraživanje.**

**Primjer projekta koji ste već izradili su:**

1. **u sedmom razredu – kolikim tlakom djeluje na stol radna bilježnica ili kolika je masa zraka na vašem kuhinjskom stolu.**
2. **u osmom razredu -Slobodni pad – određivanje brzine tijela trenutak prije udara o tlo.**

**Ove projekte ste već izradili i sami znate jeste li zadovoljni sa svojim radom ili ne.**

1. **Sastavak/osvrt na temu/ komentar na fizikalnu pojavu - na temu koju obrađujemo – ovaj način provjere zamijenio bi naš razgovor i diskusiju u razredu.**

**U nekoliko rečenica vi bi dali svoje mišljenje i obrazloženje svoga mišljenja .**

**Primjere takve provjere je :**

**- Što mislite gdje val ima veću brzinu, u dubokom ili u plitkom? – osmi razred**

**- Što mislite hoću li više zaprljati tenisice ako hodam punim stopalom ili na prstima kroz blatni dio puta? – sedmi razred**

**ZAKLJUČNA OCJENA**

Zaključna ocjena iz nastavnoga predmeta FIZIKA izraz je postignute razine učenikovih kompetencija ostvarenosti odgojno-obrazovnih ishoda u nastavnome predmetu i rezultat ukupnoga procesa vrednovanja tijekom nastavne godine, a izvodi se temeljem elemenata vrednovanja.

 Kod zaključivanja ocjena na kraju nastavne godine uzimaju se u obzir:

1. Ocjene koje je učenik ostvario na temelju **brojčanog vrednovanja** **do početka nastave na daljinu**

2. **Bilješke** o radu učenika **do početka nastave na daljinu**

3. Ocjene koje je učenik ostvario na temelju **brojčanog vrednovanja za vrijeme nastave na daljinu**

4. **Bilješke** o radu učenika **za vrijeme** nastave na daljinu

**Komponente koje utječu na bilješke o radu i brojčano vrednovanje su :**

1. izvršavanje postavljenih zadataka na nastavi i domaće zadaće/projekte

2. redovitost sudjelovanja na nastavi

3. samostalnost i kreativnost u izvršavanju zadataka

Na temelju sveukupnih ocjena i bilješki na kraju nastavne godine koje je učenik dobio sukladno prethodno razrađenim kriterijima učitelj donosi konačnu ocjenu.

 Konačna ocjena **ne mora** biti aritmetička sredina svih ocjena tijekom nastavne godine.

